

**Το Θεώρημα του παπαγάλου**, είναι ένα βιβλίο για τα Μαθηματικά.

Η δράση τοποθετείται στο Παρίσι, στην περιοχή της Μονμάρτης και στο βιβλιοπωλείο «Χίλια και ένα φύλλα» του Πιερ (pR) Ρυς, ο οποίος σπούδασε φιλοσοφία στη Σορβόνη και κατοικεί στην οδό Ραβινιάν με την Περέτ μητέρα των διδύμων Ιωνάθαν και Λέα και του Μαξ,ενός κουφού αγοριού έντεκα χρονών, που μια μέρα σε μια βόλτα στα παλιατζίδικα απρόβλεπτα συναντά και αρπάζει έναν παπαγάλο από δυο άντρες που τον κυνηγούν για να τον… φιμώσουν.

Την ίδια στιγμή στο βιβλιοπωλείο φτάνει ένα γράμμα από το Μανάους της Βραζιλίας που πληροφορεί τον ηλικιωμένο Ρυς για μια παράξενη αποστολή μιας μαθηματικής βιβλιοθήκης από έναν φίλο και συμφοιτητή στη Σορβόνη τον Ελγκάρ Γκροσρούβρ, μαθηματικό –χρυσοθήρα ,που κατοικεί πλέον μόνιμα στο Μανάους. Αυτός του κληροδοτεί μια µυθική βιβλιοθήκη, εξ ολοκλήρου αφιερωµένη στα µαθηµατικά. Εντωμεταξύ *πεθαίνει* ύστερα από μια πυρκαγιά που καταστρέφει το σπίτι του.

Αλλά πώς να ταξινοµήσει ο Ρυς αυτά τα πολύτιµα έργα; Για να το καταφέρει ο Πιέρ Ρυς αναγκάζεται να ξανασχοληθεί µε τα µαθηµατικά…. στα 84 χρόνια του! Πώς να διαλευκάνει το µυστήριο της εξαφάνισης του Γκροσρούβρ; Για να το καταφέρει, ο Ρυς, συνοδευόµενος από την Περέτ, τον Μαξ, τον Ιωνάθαν και Λέα, τα δίδυµα αδέλφια και τον Αµέλλοντα, τον αµνησιακό παπαγάλο, ρίχνεται σε ένα µακρύ ταξίδι, διατρέχοντας την ιστορία των µαθηµατικών, από τους αρχαίους Έλληνες, µέχρι τις µέρες µας

Έτσι αρχίζει μια ιστορία αναζήτησης λύσεων που υπερβαίνει το χρόνο, μια ιστορία μαθηματικών που καλείται να προσεγγίσει ο φιλόσοφος και φίλος και στην οποία εμπλέκονται οι έφηβοι Ιωνάθαν και Λέα που μαθαίνουν να σκέφτονται μαθηματικά,ο γείτονας Χαμπίμπι, ο σωφέρ Αλμπέρ, ο Μαξ και ο ...παπαγάλος Αμμέλων και φυσικά η Περέτ.

Η δράση, από το Παρίσι το Τόκιο και τη Σικελία του Ντον Οττάβιο, που θαυμάζει τον Αρχιμήδη και είναι το τρίτο σκέλος της σχέσης Γκροσρούβρ-Ρυς καθώς ήταν και οι τρείς φίλοι στα φοιτητικά τους χρόνια , και το πεδίο των μαθηματικών μυστικών και των λύσεων που δεν αποκαλύπτονται, *οδηγεί* τέλος τα πρόσωπα στη ζούγκλα του Αμαζονίου, το Μανάους . Εκεί, ο φιλομαθής Μαξ, ο ηλικιωμένος φιλόσοφος Ρυς και ο πλούσιος πλέον Οττάβιο αναζητούν τη λύση στο μυστήριο της ζωής του Γκροσρούβρ που έχει αποκαλύψει τη λύση των μαθηματικών συλλογισμών στον παπαγάλο Αµέλλοντα –τον πιστό σύντροφο- που επαναλαμβάνει θεατρικά αυτά τα λόγια –αποδείξεις στο τέλος του βιβλίου στα ζώα του δάσους που ακούν αδιάφορα και φλύαρα.

‘Ετσι φλύαρα έχοντας πέσει σε ντελίριο μιλούσε ο παπαγάλος στο μπαρ, όπου τον βρήκαν οι άνθρωποι ‘’λαθρέμποροι’’ του Οττάβιο ,ύστερα από το ψυχολογικό σοκ που είχε υποστεί μετά το θάνατο του αφεντικού του Γκροσρούβρ.

Ο Γκροσρούβρ είχε εμπιστευτεί τις μαθηματικές αποδείξεις δύο εικασιών στο παπαγάλο του και μόνο. ΑΥΤΕΣ αναζητούσε διακαώς**ο Ντον Οττάβιο......** Μην ρωτήσετε γιατί. Αυτό δεν θα το αποκαλύψουμε ...

